2017 yil “Xalq bilan muloqot va inson manfaatlari yili” deb e’lon qilingani munosabati bilan O‘zbekiston Respublikasi prezidentining davlat maslahatchisi T.Xudaybergenov tomonidan joylarda sayyor qabullar o‘tkaziladi. Xususan 27-28 mart kunlari Namangan viloyatining barcha tumanlari axolisi uchun sayyor qabullar tashkil qilinmoqda. Sayyor qabullarning o‘tish vaqti va joyi: 1. Chust, Pop, Kosonsoy tumani aholisi uchun 27 mart soat 14:00 da Chust tumani hokimligining faollar zalida. 2. Namangan shahar, Mingbuloq va Namangan tumanlari aholisi uchun 27 mart soat 18:00 da Namangan shahar hokimligining faollar zalida. 3. Yangiqo‘rg‘on,Chortoq, To‘raqo‘rg‘on tumanlari aholisi uchun 28 mart soat 10:00 da Yangiqo‘rg‘on tuman hokimligining faollar zalida. 4. Uchqo‘rg‘on, Uychi, Norin tumanlari aholisi uchun 28 mart soat 15:00 da Uchqo‘rg‘on tuman hokimligining faollar zalida.